# data[].attributes.body
Kelas : 3UKM
Objektif :
1.Murid menyanyikan lagu "Mari berkebun" Di lokasi sebenar.
2.Murid boleh menyanyikan lagu tanpa melihat lirik.
3.Murid boleh menyanyikan lagu "Mari berkebun" dengan tempo yang betul.

Refleksi : Objektif 1,2 & 3 tercapai. Latihan ditingkatkan untuk persembahan yang lebih menarik di masa akan datang.

# data[].attributes.attachment_link.description
Create a new document and edit with others at the same time -- from your computer, phone or tablet. Get stuff done with or without an internet connection. Use Docs to edit Word files. Free from Google.

# data[].attributes.attachment_caption
Perbincangan RPH Induk - Team SAINS dan BI

# data[].attributes.attachment_link.provider_name
Tanamlah dot Com - Hobi Hijau: Hati Tenang, Badan Sihat

# data[].attributes.attachment_link.readable_text
Sawi boleh ditanam dalam pasu plastik, pasu tembikar, polybag, tanah, dan hidroponik/akuaponik. Artikel ini saya fokus pada pasu plastik, tetapi cara lebih kurang sahaja.

Pengenalan

Kadangkala dipanggil bok choy, kadangkala dipanggil pak choi - dua-dua tu sama saja maknanya ("sayur putih" dalam Kantonis). Boleh dikatakan hampir semua orang kenal dengan sayur sawi.

Pergi kedai nasi campur, kadang-kadang ada masakan sawi kuah sos tiram. Dalam nasi/mi/kueytiaw/mihun goreng pun selalu ada sawi.

Saya sangat suka sayur sawi sebab rasa macam wasabi (memang sayur yang bersaudara pun). Biji daripada beberapa jenis sawi juga digunakan untuk buat sos mustard, yang warna kuning tu.

Kalau rendam benih sawi dalam air, semerbaklah bau mustard. Rendam benih semalaman boleh jimatkan masa percambahan dalam 1-3 hari. Saya jarang buat sebab kebun rumah je.

Kandungan paket benih sawi (dah guna dalam separuh).

Alamak, baru teks pengenalan tapi dah berjela panjangnya. Tak perlulah saya senaraikan semua kelebihan dan bahan berkhasiat yang ada dalam sayur sawi tetapi secara anekdot, sejak banyakkan makan sayur, saya lebih banyak tenaga, stress lebih terkawal, dan...err...pergerakan usus pun lancar.

Contoh Jenis Sawi

Seperti mana yang kita boleh tengok di pasaraya dan pasar tani, ada pelbagai jenis sawi sampai rambang mata.

Di bawah saya tunjuk empat paket sebagai contoh permulaan. Alasan saya adalah untuk tidak bagi anda overthinking, sebenarnya sebab kebetulan paket ini ada dalam laci semasa saya tulis.

Saya pun confused dengan nama-nama sawi - saya pergi pasaraya sini tulis lain, pergi pasaraya sana tulis lain.

Saya beri 3 contoh:
Dwarf Pak Choy (Sawi Jepun)

Hasil dalam sebulan setengah. Jadi panjang sebab teknik tanam rapat.

Sawi paling terkenal sekali, saya rasa. Semua gambar dalam artikel ini adalah gambar sawi ini.

Dalam masa bawah 30 hari kita sudah boleh petik (daun kecil). Nak daun besar sikit, boleh petik dalam sebulan setengah hingga dua bulan.

Umur bawah sebulan dapat lah saiz macam ni.

Pada pendapat saya, kalau tiada pengalaman berkebun sawi, mulakan dengan dwarf pak choy.

Komatsuna - sawi jenis tinggi tirus dan berdaun besar. Lebih kurang sawi cameron rasanya. Dulu saya malas tangkap gambar hasil komatsuna, menyesalnya...

Sawi Hong Kong - ini rupa lebih kurang kailan.

Ada juga sawi batang putih, sawi emas (sebenarnya sejenis kobis cina), macam macam lagi lah.

Kesimpulannya, sawi ada banyak jenis dan saya tak tahu semuanya (dan taknak buat-buat tahu). Ikut sahaja kehendak masing-masing.

Gambar Semangat

Di bawah saya letakkan sedikit gambar hasil sebagai pencetus semangat anda. Kalau lihat, batang sawi saya sedikit kurus - ini kerana saya pemalas dan sengaja baja 2 minggu sekali sahaja. Saya terangkan di bahagian Baja nanti.

Saya ingin selitkan kelebihan tanam sawi di rumah ini: kita boleh keluar dari dapur dan petik daun ikut keperluan sahaja. Kita tidak perlu cabut seluruh sawi termasuk akar seperti yang dijual di pasar.

Dalam 3 hingga 4 minggu pun sudah boleh petik daun, tapi kecil lah. Pada saya ini bukanlah masalah kalau tanam sawi dengan banyak.

Umur dalam 20 hari kot. Lupa dah.

Ini dalam...sebulan setengah?

Saya selalu tanam sawi dalam 30+ pasu kecil (sekaligus dengan sayur lain). Sayur sawi muda (kecil tapi banyak) adalah kegemaran saya (celur/masak dulu!), rasa lebih kesawian - mungkin perasaan saya sahaja.

Asas Penanaman Sawi

Semai Benih

Untuk benih, saya secara peribadi suka benih sayuran keluaran Green World dan Baba Smart Grow.

Benih sawi boleh disemai secara:

Modul (berasingan) dalam kotak semaian (seed tray atau sarang telur). Awal leceh sedikit, tetapi jimat tenaga overall.

Tabur dalam pasu, piring, bekas tapau plastik terpakai, dan sebagainya. Ini pun jimat tenaga, tapi kena pindah-tanam cepat.

Tabur atas kapas muka atau tisu dapur. Pastikan sentiasa basah!

Tabur terus atas tanah kebun - tidak berapa digalakkan. Semut boleh curi. Berdaun sikit, siput/lintah/kumbang/tupai makan.

Saya paling suka cara modul sebab boleh biarkan sahaja selama seminggu dua (siram tiap-tiap hari lah) sebelum pemindahan ke dalam pasu atau tanah.

Letak agak-agak 3-5 biji benih dalam satu lubang, kemudian timbus.

Pada awalnya memang usaha lebih sedikit, tetapi disebabkan kita tanam berpuluh-puluh (atau beratus!) sekaligus, boleh kata cara ini lebih efficient/efektif berbanding cara lain.

Letakkan seed tray di tempat yang terima cahaya matahari pagi.
Tanamlah.com

Media semaian boleh pakai campuran kompos + sabut kelapa ( coco coir/coco peat), atau beli sahaja media semaian. Saya terus pakai tanah campuran kompos dalam guni sahaja, senang.

Sudah ada baja kompos untuk nutrien bagi anak sawi.

Kegemaran saya adalah tanah Baba Yasa-i. Tanah ini pada saya sebagai tanah semaian adalah berbaloi. Sebagai tanah dalam pasu saya rasa macam sedikit mahal kalau nak tanam banyak.

Untuk sawi baby, saya gemar gunakan teknik multisowing - saya panggil "semai sekawan" sebab comel sikit. Daun/batang jelas lebih kecil berbanding sawi pasar tetapi keseluruhannya hasil lebih banyak.

Dalam 3-5 hari keluar lah tu. Ada yang lambat, ada yang cepat.

Ini dalam seminggu. Dua "daun" pertama adalah kotiledon, bukan daun.

Untuk sawi jenis sederhana/besar, boleh sahaja letak 2-4 biji dalam satu lubang sekaligus. Biarkan anak benih berebut nutrien, air dan cahaya matahari.

Hari ke 7 hingga 10.

Untuk sawi jenis sederhana/besar, selepas dalam seminggu dua, selalunya dah boleh nampak satu anak benih yang paling kuat. Kita kena kejam sikit dan buang yang dah "kalah" (kecil, terbantut, tumbang, dan sebagainya).

Sawi jenis kecil (macam sawi Jepun dalam artikel ni) biarkan sahaja membesar sekawan.

Umur 1.5 minggu. Sekejap sahaja!

Kalau baru pertama kali nak tanam sawi (bagus, ibu jari naik 👍), saya sarankan rendahkan sedikit harapan. Sasarkan dalam 1/3 sahaja daripada jumlah kotak semaian.

Contohnya kalau seed tray ada 50 kotak, sasarkan 17 sahaja yang akan menjadi sehingga boleh makan. Masih banyak tu. Kalau lebih, bonus!

Untuk permulaan, sepaket benih tidaklah perlu disemai semua sekaligus. 50 modul sudah cukup - tak sampai separuh paket. Kita ingin bina tabiat, mulakan dengan langkah kecil dahulu.

Boleh semai setiap 3, 4 minggu ikut kesesuaian masa. Bila semai setiap beberapa minggu, bekalan sawi di rumah sentiasa ada kalau kita cubit daun setakat perlu untuk masakan.

Pindah-Tanam

Ringkasan cara pindah-tanam:

1. Keluarkan modul anak sawi dari seed tray.

2. Letakkan modul dalam lubang media tanaman. Contohnya dalam pasu yang diisi tanah campuran kompos.

3. Letakkan baja sekeliling anak pokok. Kalau boleh, letak baja organik seperti kompos atau tahi kambing.

4. Siram sampai tanah nampak sangat gelap (maksudnya cukup basah).

5. Semburkan neem spray (penting).

Kalau tanam dalam kawasan tanah rumah terus boleh saja. Kalau boleh, buat batas (berdinding atau tak), tetapi tak ada pun tak apa.

Saya suka tanam rapat. Sawi kecil (contoh sawi Jepun/ dwarf pak choy): jarakkan antara setiap sawi dalam saiz 1 penumbuk untuk satu barisan. Antara barisan pulak, jarakkan dalam 2 penumbuk.

Sawi sederhana/besar (komatsuna, sawi emas): jarakkan dalam saiz seluruh tangan terbuka (tapak dan jari).

Memang saiz tangan lain-lain, tetapi agak-agak sahaja. Saya suka tanam rapat sebab hasil lebih banyak walaupun sawi kurus sikit.

Bagi yang baru mula, saya lebih suka cadangkan tanam dalam pasu plastik (pasu tanah liat pun boleh, cuma berat lah).

Kenapa pasu untuk permulaan? Kita boleh alih-alih mencari tempat paling sesuai, contohnya untuk cahaya matahari dan dekat dengan punca air (paip getah, kolam ikan, etc).

Nampak tak cahaya matahari tengahari? Layu sedikit tak apa.

Saya gemar gunakan pasu 4-6 inci kerana boleh eksperimen berasingan. Letakkan 2-3 anak sawi dalam satu pasu.

Tanam sekawan boleh sahaja. Tak semestinya satu pasu satu sawi.

Jangan lupa siram selepas pindah.

Boleh juga pakai pasu plastik panjang ataupun planter box.

Seeloknya tanam 2 modul sawi dalam 1 planter box, tetapi saya tanam 3 tiada masalah pun cuma kecil sedikit daun/batang.

Kucing (bawah kiri) pun nak tolong jugak.

Susun sekejap.

10 minit kemudian.

Media tanaman (saya akan panggil "tanah") ada banyak. Kalau nak tanam dalam pasu, elakkan letak 100% tanah yang digali di rumah (kalau mampat sangat, akar boleh lemas).

Saya cadangkan tanah campuran kompos, tanah 8-in-1, Veggiemix ataupun Baba Yasa-i. Kalau tulis 20+ liter, maksudnya saiz guni. Selalunya saya guna 1 guni untuk ~50 pasu 4 inci, secara kasarnya.

Kalau nak jimat, bolehlah campur sedikit tanah rumah, dalam 1/3. Tanah halaman rumah selalunya lebih banyak nutrien, tetapi kalau pakai 100% dalam pasu boleh jadi terlalu mampat sampai akar sawi lemas. Saya pemalas cepat penat, jadi saya terus pakai tanah beli.

Dalam 4-5 hari selepas pindah.

Boleh juga tanam dalam polibag. Saya kurang gemar polibag kerana tidak kukuh, tapi saya tanam sahaja sepohon dua dalam polibag sebagai bukti boleh tanam sawi dalam polibag.

Tak perlu buat semua sekaligus. Hari ni buat 5, esok buat 10, lusa buat 10.

Untuk kurangkan perosak, saya sangat-sangat galakkan sembur neem spray selepas selesai pindah.

Rasanya Serbajadi dah tukar warna packaging untuk spray ni kepada hitam.

Cahaya Matahari

Separuh Teduh (dalam 4-6 jam)

Secara umumnya, sayur sawi tidak terlampau memilih. Hanya 4 jam matahari pagi atau petang untuk sehari sudah cukup. Kalau duduk di apartment, tak perlu fikir dah. Letak sahaja pasu di balkoni.

Pada hari cuti, bolehlah perhatikan pergerakan cahaya matahari di rumah. Secara kasarnya, matahari pagi (lembut) datang dari timur dan matahari petang (kasar) datang dari barat.

Matahari 11 pagi. Pada awalnya memang nampak layu sedikit.

Seeloknya, beri sedikit teduhan daripada cahaya matahari. Ini masalah suhu, bukan cahaya. Matahari penuh (pagi sehingga petang) mungkin terlampau panas dan mencepatkan sawi mati.

Pasu panjang ini dapat 4 jam matahari sahaja.

Saya selalunya letak di kawasan yang hanya dapat matahari pagi dan tengahari, iaitu dari pukul 8:30AM sehingga 12:30PM (agak-agak saja, bukanlah tepat betul). Ada juga saya letak di kawasan yang dapat cahaya 8:30AM sehingga 3:00PM, dan juga 1:30PM hingga 5:00PM.

Hasil 4 jam matahari sahaja. Umur dalam...3 minggu?

Matahari Penuh (dalam 6 jam ke atas)

Oleh kerana masalah matahari penuh adalah masalah suhu, boleh juga letakkan di bawah satu lapis kain teduhan 50% berwarna hitam, atau jaring penghalang serangga berwarna putih.

Daripada pengalaman saya, kombinasi matahari penuh + jaring serangga menampakkan hasil yang paling optimum. Kain putih tidak tapis sangat cahaya, cuma haba.

Kawasan ini dapat matahari sehingga 5PM.

Berbaloi atau tidak usaha/wang lebih untuk buat/beli rangka jaring serangga itu, terpulang kepada individu. Untuk saya, tidaklah berbaloi sangat sampai perlu terus pasang pada tanaman pertama.

Kalau cukup cahaya matahari, sawi akan membesar dengan lebih cepat.

Ada juga kain teduhan 70% yang saya selalu nampak berwarna hijau - pada saya kain 70% itu tapis cahaya matahari dengan terlampau banyak, tetapi boleh sahaja kalau nak cuba. Saya agak sawi akan lambat membesar, tetapi agak sahaja tak pernah cuba.

Sawi tanam sekawan hasil matahari 6+ jam. Umur bawah sebulan.

Cantik kan hasil letak bawah 6+ jam matahari?

Siram

Sebenarnya tidak berapa elok kalau sawi disiram dari atas daun. Tapi selama ni saya siram dari atas, tiada masalah pun kerana sawi tu saya letak di kawasan yang mempunyai peredaran udara yang elok.

Kalau guna bekas penyiram air, seeloknya tujukan air pada bahagian permukaan tanah, bawah daun. Air dari bekas penyiram tradisional mungkin kasar sedikit semasa peringkat anak sawi, jadi hati-hati sikit.

Siram guna bekas penyiram air untuk anak bunga matahari. Saya lupa ambik gambar siram sawi.

Kalau boleh, letak pasu-pasu (atau polibag) sawi berdekatan dengan getah paip air. Boleh letakkan kepala penyembur air dan gunakan mode "Flat".

Air dari sini lebih halus berbanding bekas penyiram air - kurang risiko anak sawi merajuk patah semangat dan terbaring hiba.

Tidak perlu siram satu-satu - biar sahaja "hujan" dalam agak-agak seminit. Guna kepala penyembur adalah kegemaran saya kalau tiada micro-drip irrigation.

Siram waktu matahari masih ada untuk membantu fotosintesis.

Seeloknya pagi atau petang. Tengahari pun boleh, tetapi siram lama sedikit sebab banyak akan tersejat. Jangan siram pada waktu malam, kemungkinan akan datang penyakit akibat kelembapan tinggi.

Nak siram secara manual setiap hari jenuh juga. Kebelakangan ini, saya gemar gunakan micro-drip irrigation. Watering timer juga boleh dipasang untuk automatik akan keluarkan air melalui micro-drip irrigation.

Dengan micro-drip irrigation ini, kita jimat masa sedikit (lama-lama jadi bukit). Boleh letakkan mata air antara dua sawi kalau pakai pasu panjang. Nampak susah, tapi sebenarnya senang sahaja - gunting, cucuk, gunting, cucuk, kemudian perhatikan tahap pengeluaran mata air.

Kalau ada kawasan rata, boleh juga susun pasu dalam multipurpose tray dan biarkan air berkumpul setinggi dalam kuku jari kelingking. Air akan meresap sikit-sikit ke dalam pasu sawi dari bawah.

Contoh siram-dari-bawah yang saya gunakan untuk anak tomato.

Teknik " siram-dari-bawah" ini silalah buat di kawasan yang mempunyai peredaran udara yang baik - kita nak air lebihan tersejat. Pada musim hujan, perlulah terbalikkan (atau alih) multipurpose tray tu supaya tidak bertakung.

Kawal Perosak

Kebanyakan luahan perasaan oleh rakan-rakan berkenaan tanaman sawi adalah "habis kena makan semua...penat aku tanam...&*!@ lah".

Ada macam-macam cara untuk cegah perosak (termasuk tanam pokok lain! Itu artikel lain pula ya), tetapi apa yang saya rasa paling senang adalah pakai neem spray (dan chitosan, kalau nak).

Janganlah guna racun sembur yang bukan organik. Ekosistem kebun terganggu satu hal, tetapi paru-paru kita pun boleh jadi rosak akibat racun semburan kimia buatan.
Tidbit: Neem tree bermaksud pokok mambu dalam BM.
Serangga/Ulat

Pastikan sembur agak-agak terkena permukaan daun seminggu sekali. Kalau kawasan baru sembur, kemungkinan besar ada juga beberapa daun sawi yang masih akan terkorban jadi ratahan. Redha sajalah dan tunggu daun seterusnya.

Kadang-kadang daun keluar balik.

Di bawah saya tunjukkan kesan mulakan semburan ketika sawi berusia 2 minggu. Kawasan saya tanam sawi di bawah adalah terbiar dan tidak disembur neem selama 3 bulan (!) - jadikanlah iktibar ya.

Lihat beza daun lama (daun bawah) dan baru.

Jadikan tabiat sembur neem spray seminggu sekali sampai bila-bila. Sebenarnya boleh jarakkan kepada dua/tiga minggu sekali selepas sebulan, tetapi pada saya tidak perlu rumitkan jadual.

Pagi, lewat petang, atau malam sahaja! Nanti tergoreng oleh matahari pulak anak sawi tu akibat kandungan minyak neem.

Kalau boleh, terus mula gunakan neem spray selepas tanam benih atau pindah-tanam. Ukur dengan mata kawasan sebesar skrin komputer riba, picit tiga kali psst psst psst, ulang sehingga seluruh kawasan disembur.

Guna balik gambar sama hihihi.

Untuk yang baru berkebun, saya sarankan beli sahaja yang sudah tercampur. Contohnya neem oil spray jenama Serbajadi dan Mr Ganick (Baba).

Satu lagi yang saya boleh cadangkan adalah semburan yang mempunyai kandungan chitosan. Semburan chitosan boleh mengawal fungus - bagus juga untuk iklim tropika kita ni. Boleh juga gunakan sebagai baja tambahan. Sembur serentak dengan neem spray.

Siput/Lintah

Taburkan racun siput di sekeliling kawasan tanaman. Itu cara paling senang. Sebagai pencegahan, taburkan sahaja seminggu sekali semasa sembur neem.

Sekiranya baru hujan, cubalah tabur secepat mungkin kerana siput dan lintah suka pergi kawasan basah.

Kalau rajin, bolehlah keluar masa malam dan angkat satu-satu siput yang kita nampak (saya malas). Satu lagi cara adalah tampal pita tembaga ( copper tape) sekeliling birai pasu - ini saya tidak pernah cuba lagi. Menjadi ke tak saya tak tahu.

Baja

Sawi adalah tumbuhan yang pelahap. Sayur daun selalunya perlukan banyak nitrogen, ataupun N dalam N PK.

Contoh baja N:P:K 15:15:15.

Kalau masih baru mula menanam, saya sarankan: Kompos, kompos, kompos. Kita letaklah kompos banyak mana pun, sawi tidak akan melecur. Saya sangat suka produk kompos yang dihasilkan oleh Unigrow.

Saya beli 30+ kg saja terus.

10kg kompos boleh baja seratus dua sawi. Saya cadangkan beli 30+ kg terus kerana kompos tidak akan "basi" dan boleh dikatakan baja universal, mana-mana tanaman boleh letak.

Kalau anda tidak tahu, kompos adalah baja yang dihasilkan oleh proses reputan jangka panjang bahan-bahan organik seperti daun, ranting kayu, kertas, dll. Kita boleh buat sendiri, tapi lama lah. Berbulan-bulan.

Nampak tak beza warna baja kompos (hitam) dan campuran tanah biasa?

Jadual bajaan seeloknya seminggu sekali, tapi saya tak buat pun. Kalau nak gemuk-gemuk seperti sawi pasar, rajin-rajinlah membaja setiap minggu. Kalau tanam atas tanah subur, mungkin boleh setiap 2 minggu. Boleh juga semburkan chitosan sebagai penggalak.

Selalunya saya letak satu lapisan kompos yang tebal sekeliling anak sawi semasa pemindahan (dalam 2 minggu selepas semai). Setiap 2 minggu, saya tambah lagi lapisan kompos dan letakkan pula secubit mesra baja NPK 15:15:15 ( jauh sedikit dari akar!). Itu sahaja.

PERHATIAN: Kalau ingin buat "teknik" baja malas seperti saya, perlu tahu bahawa daun dan batang sawi lebih kurus berbanding sawi pasar. Kalau nak yang gemuk-gemuk, binalah tabiat membaja seminggu sekali pada hari cuti (sekaligus neem dan chitosan).

Nak guna tahi? Tahi kambing (termasuk biri-biri), atau kompos tahi kambing. Tahi ayam dan lembu fresh ada risiko melecur, tapi boleh saja beli yang dah diproses jadi kompos.

Ini contoh kompos tahi kambing yang saya guna kat bendi.

Tahi manusia dan kucing boleh bawa penyakit, tak perlulah. Kalau ada kucing berak dalam pasu, cuba buang tahi tu.

Bila dah berpengalaman, barulah cuba 100% gunakan baja kimia contohnya baja NPK dan baja AB. Ini cadangan saya sahaja, kalau terus nak pakai boleh sahaja.

Kalau NPK 15:15:15, letak secubit mesra sahaja. Tabur dalam bulatan bergaris halus berhampiran dinding pasu, jauh sedikit dari kawasan akar, kita taknak sawi tu melecur.

Terlebih baja NPK, daun boleh "melecur".

Ini satu lagi contoh akibat terlebih baja. Nampak tak daun mengecut?

Untuk sayur-sayuran, saya masih paling suka baja kompos sawit dan kompos tahi kambing sampai sekarang, dan kemungkinan besar sampai bila-bila. Tak perlulah yang canggih-canggih.

Tuai Hasil

Pasu kiri saya tanam satu sawi. Pasu kanan dua sawi.

Secara umumnya sawi boleh dipetik daunnya seawal 20+ hari sehingga berbunga/berbenih. Sepohon sawi kita boleh petik daunnya banyak kali. Tidak perlu cabut akar.

Caranya adalah " cubit " daun-daun bahagian bawah dahulu. Dengan mencubit daun bawah, sawi-sawi akan masih terus membesar dan mengeluarkan daun yang lain.

Selepas "dicubit".

Ini bermaksud kita boleh tuai daun dari sawi-sawi kita sedikit demi sedikit. Satu sawi mungkin boleh petik 3 daun sahaja pada satu masa, tetapi kalau petik 10 sawi? Cukup je.

Petikan daun pangkal sawi Jepun berumur dalam 3 minggu.

Pengalaman peribadi saya adalah petik daun sedikit demi sedikit dalam tempoh sebulan (hari ke-30 hingga hari ke-50). Selepas hampir botak, saya cabut dengan akar dan gantikan dengan modul anak sawi yang baru. Batang tu buat masak dengan sos tiram dan bawang putih (contoh).

Boleh juga gunting terus dari pangkal.

Kesimpulan

Sawi adalah sayur yang boleh dikatakan beginner-friendly. Tidaklah begitu rumit untuk ditanam dan dijaga, asalkan kita gambarkan hasil yang realistik.

Kalau nak sawi gemuk berkualiti pasaran:

sebiji benih setiap kotak

pindah selepas seminggu

baja tinggi nitrogen seminggu sekali, kalau boleh pakai baja cecair

sembur chitosan

gunakan jaring penghalang serangga

kalau matahari penuh, mungkin perlukan 50% kain teduhan untuk turunkan suhu

siram 2-3 kali sehari

Tetapi untuk kebun rumah makan sendiri, pada saya buat secara santai sahaja. Rasa sawi masih sama. Tak perlu tambah stress, lagi-lagi yang baru mula.

Sawi kurus tetapi santai:

3-5 biji benih dalam satu lubang

pindah-tanam sedikit-sedikit (3, 5, 10 sehari) selepas 2 minggu

baja 2-3 minggu sekali gunakan baja organik atau NPK seimbang

semburan neem spray seminggu sekali, chitosan optional

jaring serangga optional

minimum matahari 4 jam, tidak perlu kain teduhan

siram sekali sehari waktu pagi atau petang

Sebolehnya cahaya matahari nak banyak, tetapi 3 hingga 4 jam pun sawi boleh keluarkan daun yang boleh dimakan, cuma kecil.

Pada saya, untuk kebun di rumah, tanam beberapa dozen sawi sekaligus dan petik daun sedikit demi sedikit. Di samping itu tanamlah sayur lain seperti bendi, kangkung, timun, dan tomato ceri.

Saya tutup dengan frasa "kebun adalah seni peribadi masing-masing". Kita semua ada cara tersendiri. Yang penting, cuba dan usaha. Kalau tidak menjadi, kenalpasti kesilapan dan cuba lagi. Selamat bercucuk tanam!

# data[].attributes.attachment_link.title
[Dalam Pasu] 🥬 Cara Saya Tanam Sayur Sawi - Tanamlah dot Com

# data[].attributes.attachment_link.description
Sawi boleh ditanam dalam pasu plastik, pasu tembikar, polybag, tanah, dan hidroponik/akuaponik. Artikel ini saya fokus pada pasu plastik, tetapi cara lebih kurang sahaja.

# data[].attributes.attachment_link.description
Create a new spreadsheet and edit with others at the same time -- from your computer, phone or tablet. Get stuff done with or without an internet connection. Use Sheets to edit Excel files. Free from Google.

# data[].attributes.body
Minggu 1(14) : Semaian benih Pak Choy

# data[].attributes.body
Minggu 1(14) : Semaian benih Pak Choy

# data[].attributes.attachment_caption
Minggu 2(15): Penerangan oleh guru sebelum murid memindahkan semaian Pak Choi ke dalam set hidroponik

# data[].attributes.headline
Buku skrap - Petani Moden ( Sayur Pak Choi)

# data[].attributes.subject
Buku skrap - Petani Moden ( Sayur Pak Choi)

# data[].attributes.headline
Murid 3 UPM membaca sajak didepan sayur Pak choi.

# data[].attributes.subject
Murid 3 UPM membaca sajak didepan sayur Pak choi.

# data[].attributes.attachment_caption
Minggu 2 (15): Murid memindahkan semaian benih Pak Choi yang sudah bercambah ke dalam set hidroponik - 3UM

# data[].attributes.attachment_caption
Minggu 2 (15): Murid memindahkan semaian benih Pak Choi yang sudah bercambah ke dalam set hidroponik - 3UTM

# data[].attributes.attachment_caption
Minggu 2 (15): Murid memindahkan semaian benih Pak Choi yang sudah bercambah ke dalam set hidroponik - 3UTP

# data[].attributes.attachment_caption
Minggu 3-4 : Pokok Pak Choi yang telah mengeluarkan daun 

# data[].attributes.attachment_caption
Minggu 5-7:  Murid merekod pemerhatian - bilangan daun Pak Choy dan anggaran ketinggian pokok

# data[].attributes.attachment_caption
Minggu 5-7:  Murid merekod pemerhatian - bilangan daun Pak Choy dan anggaran ketinggian pokok

# data[].attributes.attachment_caption
Group discussion - materials needed to produce a hanging chart about the steps of growing pak choy

# data[].attributes.headline
Sesi 1: Rekod berat & bilangan daun Pak Choy

# data[].attributes.subject
Sesi 1: Rekod berat & bilangan daun Pak Choy

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.

# data[].attributes.headline
Sesi 2 : Rekod Berat Pak Choy dan Jualan

# data[].attributes.subject
Sesi 2 : Rekod Berat Pak Choy dan Jualan

# data[].attributes.attachment_link.description
Get access to files anywhere through secure cloud storage and file backup for your photos, videos, files and more with Google Drive.